CELEX: 32009R0037
Language: hr
Date: 2008-12-16 00:00:00
Title: Uredba Vijeća (EZ) br. 37/2009 od 16. prosinca 2008. o izmjeni Uredbe (EZ) br. 1798/2003 o upravnoj suradnji u području poreza na dodanu vrijednost kako bi se suzbila utaja poreza povezana s transakcijama unutar Zajednice

09/Sv. 001
            
            
               HR
            
            
               Službeni list Europske unije
            
            
               281
            
         32009R0037
   
               L 014/1
            
            
               SLUŽBENI LIST EUROPSKE UNIJE
            
            
               16.12.2008.
            
         
      UREDBA VIJEĆA (EZ) br. 37/2009
   od 16. prosinca 2008.
   o izmjeni Uredbe (EZ) br. 1798/2003 o upravnoj suradnji u području poreza na dodanu vrijednost kako bi se suzbila utaja poreza povezana s transakcijama unutar Zajednice
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 93.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:
   
               (1)
            
            
               Kako bi se učinkovitije suzbilo izbjegavanje plaćanja PDV-a, nužno je da države članice sakupe i razmijene informacije o transakcijama unutar Zajednice što je brže moguće. Razdoblje od jednog mjeseca najprikladnije odgovara toj potrebi uzimajući u obzir razdoblja poslovnog računovodstva i poslovnih financija te ciljeve smanjenja administrativnog opterećenja na poslovanje.
            
         
               (2)
            
            
               S obzirom na izmjene razdoblja za prijavu transakcija unutar Zajednice donesenih Direktivom Vijeća 2008/117/EZ od 16. prosinca 2008. o izmjeni Direktive 2006/112/EZ o zajedničkom sustavu poreza na dodanu vrijednost kako bi se suzbila utaja poreza povezana s transakcijama unutar Zajednice (3), potrebno je izmijeniti upute na to razdoblje u Uredbi Vijeća (EZ) br. 1798/2003 (4).
            
         
               (3)
            
            
               Budući da ciljeve predložene akcije za sprečavanje utaje PDV-a ne mogu dostatno ostvariti države članice, čija aktivnost po tom pitanju ovisi o informacijama koje prikupe druge države članice, nego se, s obzirom na potrebu da se uključe sve države članice, na bolji način mogu ostvariti na razini Zajednice, Zajednica može donijeti mjere u skladu s načelom supsidijarnosti određenim u članku 5. Ugovora. U skladu s načelom proporcionalnosti određenim u tom članku, ova Direktiva ne prelazi ono što je potrebno za ostvarivanje tih ciljeva.
            
         
               (4)
            
            
               Budući da su izmjene sadržane u ovoj Uredbi nužne za prilagodbu Uredbe (EZ) br. 1798/2003 kroz mjere koje su propisane u Direktivi 2008/117/EZ s kojima se države članice moraju uskladiti do 1. siječnja 2010., ova Uredba mora stupiti na snagu istoga dana.
            
         
               (5)
            
            
               Uredbu (EZ) br. 1798/2003 treba stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 1798/2003 mijenja se kako slijedi:
   
               1.
            
            
               U članku 23. drugi se stavak zamjenjuje sljedećim:
               „Vrijednosti koje se navode u točki 2. prvoga stavka izražavaju se u valuti države članice koja osigurava informacije i odnose se na razdoblje za podnošenje zbirnih prijava usko vezanih uz svakog poreznog obveznika, što se utvrđuje u skladu s člankom 263. Direktive 2006/112/EZ.”;
            
         
               2.
            
            
               U članku 24. drugi se stavak zamjenjuje sljedećim:
               „Vrijednosti koje se navode u točki 2. prvoga stavka izražavaju se u valuti države članice koja osigurava informacije i odnose se na razdoblje za podnošenje zbirnih prijava usko vezanih uz svakog poreznog obveznika, što se utvrđuje u skladu s člankom 263. Direktive 2006/112/EZ.”;
            
         
               3.
            
            
               Članak 25. stavci 1. i 2. zamjenjuju se sljedećim:
               „1.   Kada je nadležno tijelo države članice dužno odobriti pristup informacijama pod člancima 23. i 24., ono to čini što je prije moguće, a najkasnije u roku od mjesec dana od kraj razdoblja na koje se informacije odnose.
               2.   Odstupajući od stavka 1., kada se informacije dodaju bazi podataka u okolnostima predviđenima u članku 22., pristup takvim dodatnim informacijama dodjeljuje se što je prije moguće i ne kasnije od mjesec dana od kraja razdoblja u kojem su prikupljene.”
            
         Članak 2.
   Ova Uredba stupa na snagu 1. siječnja 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2008.
      
         
            Za Vijeće
         
         
            Predsjednica
         
         R. BACHELOT-NARQUIN
         
      
   
   
      (1)  Mišljenje od 4.12.2008. (još nije objavljeno u Službenom listu).
   
      (2)  Mišljenje od 22.10.2008. (još nije objavljeno u Službenom listu).
   
      (3)  Vidjeti stranicu 7. ovog Službenog lista.
   
      (4)  SL L 264, 15.10.2003., str. 1.